S p r á v a
zo zahraničnej pracovnej cesty

1. Účastníci ZPC:
1.		
Titul, meno a priezvisko:	RNDr. Mária Šulanová 	
Pracovisko:	Ústav informácií a prognóz školstva	
Pracovné zaradenie:	Odborný pracovník analýz a výskumu, špecialista vysokého školstva	
Znalosť jazykov:	angličtina, nemčina	
		
2.		
Titul, meno a priezvisko:	Mgr. František BLANÁR	
Pracovisko:	Ústav informácií a prognóz školstva	
Pracovné zaradenie:	analytik	
Znalosť jazykov:	angličtina	

2. Zahraničná pracovná cesta:
Štát:	Maltská republika	
Mesto:	St. Julian’s	
Vykonaná v doch:	9.12.2012 až 13.12.2012	
Prijímajúca organizácia:	HIS-Institute for Research on Higher Education 	
Účel cesty:	Účasť na úvodnej konferencii k projektu EUROSTUDENT V	
Spôsob financovania:	ÚIPŠ	

3. Rámcový program pobytu: 
9.12.2012 		prílet na Maltu, ubytovanie
10.12 až 12.12.2012 	účasť na konferencii
13.12.2012		odlet z Berlína

4. Stručný priebeh rokovaní, resp. študijného pobytu:
Zástupcovia Slovenskej republiky sa zúčastnili prípravného stretnutia k projektu Eurostudent V spolu so zástupcami ďalších desiatich krajín. V januári 2013 sa uskutočnia ďalšie dve stretnutia s rovnakým obsahom pre ostatné krajiny. 
Na začiatku stretnutia bol v stručnosti načrtnutý aktuálny stav projektu Eurostudent V. V súčasnosti sa na projekte podieľa 24 krajín a ďalšie tri krajiny majú podpísať kontrakt do konca roka 2012. Zároveň prebiehajú rokovania so zástupcami ďalších šiestich krajín ohľadne možnosti podieľať sa na projekte. 
Následne boli predstavené nové metodické materiály, ktoré sú dostupné na webovej stránke projektu.
V rámci diskusie boli prebrané plány jednotlivých krajín na realizáciu zberu údajov. Zástupcom Rakúska bola odprezentovaná príručka k dotazníku a bolo poukázané na problematické miesta, ktoré môžu spôsobiť komplikácie pri zbere a ďalšom spracovaní. Následne boli prediskutované rôzne prístupy k samotnému získavaniu údajov. Prevažná väčšina krajín deklarovala plán realizovať zber prostredníctvom webových formulárov. Práve uvedenej problematike bola venovaná prevažná časť nasledujúceho dňa. Účastníci prediskutovali svoje doterajšie skúsenosti s online zbermi s ohľadom na ich využiteľnosť pre potreby aktuálneho zberu. Následný program bol zameraný na tvorbu vzorky respondentov a praktické problémy s tým spojené.
Posledný deň stretnutia sa zameral na čistenie a spracovanie zozbieraných dát. Rovnako bola odprezentovaná aj metodika ich doručenia koordinátorovi projektu.

5.  Odporúčané závery:
Prínos konferencie spočíval v získaní metodologických inštrukcií k ďalšej práci na projekte. Pracovná cesta mala výrazný význam na vyriešenie praktických problémov spojených s prvou fázou projektu. Účastníci mali taktiež možnosť prediskutovať ďalší postup pri vyhodnocovaní a spracovávaní získaných údajov, čo bude mať do budúcnosti výrazný vplyv na zvýšenie miery porovnateľnosti dát z jednotlivých krajín podieľajúcich sa na projekte.

6.   Prehľad prinesenej dokumentácie a miesto jej uloženia
Národný výstup Eurostudent IV za Maltskú republiku, poznámky, prezentácie
Miesto uloženia dokumentácie: ÚIPŠ

7.   Osobitne vyhodnotený očakávaný prínos ZPC
Prostredníctvom pracovnej cesty účastníci získali informácie o alternatívnych možnostiach zberu dát v jednotlivých krajinách ako aj inštrukcie k ďalšiemu spracovaniu zozbieraných dát a spôsobu ich doručenia koordinátorovi projektu.  

8. Spôsob zverejnenia výsledkov ZPC, prenos získaných informácií:
Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach MŠVVaŠ SR. 

Súhlasím so zverejnením správy na internete.

Správu vypracovali: Mgr. František Blanár, RNDr. Mária Šulanová
Dátum: 17.12.2012			

Správu schválil: 	Ing. Juraj Homola, generálny riaditeľ ÚIPŠ